Source: https://lpf.ro/noutati/poli-ia-i---fc-boto-ani-derby-ul-moldovei/1403
Timestamp: 2020-07-04 19:18:32+00:00

Document:
Poli Iași - FC Botoșani. Derby-ul Moldovei - Liga Profesionistă de Fotbal
CSM Politehnica Iaşi - FC Botoşani, luni - 21 octombrie, ora 20.30
18 august 2019, FCSB - Poli 1-2: a fost ultima victorie reuşită de ieşeni în CASA Liga 1. Au urmat patru rezultate de egalitate şi două înfrângeri.
28 septembrie 2019, FC Hermannstadt - FC Botoşani 0-1: este singurul succes reuşit de elevii lui Marius Croitoru în precedentele nouă jocuri din campionat, interval în care au mai înregistrat șase remize şi două partide pierdute.
„Studenţii" ieşeni au marcat cel puţin un gol în 10 dintre cele 12 runde din stagiunea curentă.
- Șase dintre cele 15 reuşite din contul Politehnicii au fost izbutite din faze fixe.
FC Botoşani a marcat cel puţin un gol în 11 dintre cele 12 jocuri.
- 10 dintre golurile înscrise de botoşăneni au fost izbutite în prima repriză.
10 dintre cele 18 goluri primite de FC Botoşani au avut la bază o fază fixă (a doua cea mai slabă apărare la acest capitol).
CSM Poli Iaşi a încheiat runda precedentă cu a doua cea mai bună apărare pe teren propriu, doar trei goluri încasate.
Cele două echipe s-au mai întâlnit de 16 ori în principala competiţie internă, de șapte ori au câştigat ieşenii, de patru ori s-au impus botoşănenii, iar cinci jocuri s-au terminat la egalitate.
Palmares cu Poli gazdă: 8 jocuri - 4 victorii CSM Poli Iaşi - două remize - două succese FC Botoşani.
- Două partide s-au încheiat fără gol marcat, ambele cu FC Botoşani gazdă (prima pe 25 aprilie 2015, iar cea de a doua pe 11 aprilie 2016).
- Întâia victorie din contul oaspeţilor din această rundă: 11 august 2015, FC Botoşani – CSM Poli Iaşi 1-0.
- Prima victorie bifată de ieşeni: 29 noiembrie 2015, CSM Poli Iaşi - FC Botoşani 1-0.
- Cele mai multe goluri: 20 septembrie 2017, FC Botoşani – CSM Poli Iaşi 3-3 (Daniel Popa, Mihai Roman I, Laurenţiu Buş penalty / Jo Santos, Pedro Mendes, Andrei Cristea penalty).
- Cea mai recentă întâlnire directă: 31 mai 2019, CSM Poli - FC Botoşani 0-2 (marcatori Burcă, Holzmann).
Mediile de vârstă: CSM Poli Iaşi - 25 ani şi 11 luni; FC Botoşani - 24 ani şi 6 luni, a doua cea mai mică din campionat.
- Ieşenii au utiliat 26 de jucători, dintre care doar Cosmin Frăsinescu a bifat toate minutele.
- Tot 26 de fotbalişti au folosit şi botoşănenii, 13 dintre aceştia reuşind să marcheze cel puţin un gol.
- Cu o medie de 7,1 străini/meci, FC Botoşani este echipa cu cei mai mulţi astfel de jucători aflaţi pe teren în primele 12 etape.
CSM Poli Iaşi este a cincea echipă pe care Mihai Teja o antrenează în principala competiţie internă (U Cluj 2013/14, 2014/15; Dinamo 2014/15; Gaz Metan 2018/19; FCSB 2018/19; CSM Poli Iaşi 2019/20), palmaresul său cuprinzând 80 de jocuri, 35 încheiate cu victorii, 23 la egalitate şi 22 cu înfrângeri.
FC Botoşani s-a despărţit în vară de Liviu Ciobotariu, cel care a reuşit un parcurs excelent pe final de sezon 2018/2019. Locul său a fost luat de Marius Croitoru, debutant în prima rundă în postura de antrenor. Acesta s-a făcut deja remarcat cu un stil ofensiv de foarte bună calitate, dovadă că moldovenii şi-au creat multe ocazii în fiecare meci.

References: CSM 

CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM